De Grundidee vom Gejd kimmt vom Tauschhandl. Bevoa s Gejd gem hod, is a Soch oda Leistung mit oana andan Soch oda Leistung tauscht woan. Wea mea Troad ghobt hod, ois wiara braucht hod, hod des beispuisweis fiar a Goass eitauschn kina, vo oam, wo mea Goass ghobt hod ois wiara fia sei Vasorgung nedig ghobt hod. Mit da Zeit san Zwischntauschmittl imma beliabta woan, weis leichta z transportian und z handhom woan, wiar z.B Goid, Suiba, Schmuck, Gwiaze usw. Draus hod si des Gejd entwicklt.